Priekšlikums Padomes regula (EK), ar ko groza pielikumu Regulā (EK) Nr. 2042/2000, ar kuru piemēro galīgo antidempinga maksājumu attiecībā uz Japānas izcelsmes televīzijas kameru sistēmu importu /* COM/2004/0825 galīgā redakcija */





Briselē, 22.12.2004 COM(2004)825 galīgā redakcija Priekšlikums PADOMES REGULA (EK), ar ko groza pielikumu Regulā (EK) Nr. 2042/2000, ar kuru piemēro galīgo antidempinga maksājumu attiecībā uz Japānas izcelsmes televīzijas kameru sistēmu importu (iesniegusi Komisija) PASKAIDROJUMA RAKSTS Ar Padomes Regulu (EK) Nr. 1015/94 (kas tika turpmāk grozīta), galīgais antidempinga maksājums tika piemērots noteiktu televīzijas kameru sistēmu importam ar izcelsmi Japānā. Padome īpaši atbrīvoja no antidempinga maksājuma piemērošanas kameru sistēmas, kas uzskaitītas minētās regulas pielikumā, jo tās ir augsti profesionālas kameru sistēmas, kas tehniski atbilst iepriekš minētās regulas produktu definīcijai. Tomēr tās nevar tikt uzskatītas par apraides kameru sistēmām. 2000. gada septembrī Padome ar Regulu (EK) Nr. 2042/2000 apstiprināja iepriekš minētos galīgos antidempinga maksājumus saskaņā ar 1995. gada 22. decembra Padomes Regulas (EK) Nr. 384/96 11. panta 2. punktu par aizsardzību pret dempinga importu no valstīm, kas nav Eiropas Kopienas dalībvalstis. Komisija saņēma pieprasījumus no diviem Japānas televīzijas kameru sistēmu eksportētajiem ražotājiem, lai pievienotu noteiktus profesionālo kameru sistēmu modeļus Padomes Regulas (EK) Nr. 2042/2000 pielikumam un tādējādi atbrīvotu tās no maksājuma piemērošanas. Padomes regulai pievienotais priekšlikumā ir detalizētāka informācija, kurā minēts, ka abi modeļi jāatbrīvo no maksājuma piemērošanas un tie jāietver iepriekš minētajā pielikumā, jo tir ir uzskatāmi par profesionālām kameru sistēmām. Ieinteresētās puses tika informētas, un tās neiebilda pret pievienoto priekšlikumu. Antidempinga komiteja tika konsultēta, un vienprātīgi piekrita šim priekšlikumam. Tādēļ tiek izvirzīts priekšlikums grozīt Padomes Regulas (EK) Nr. 2042/2000 pielikumu un apstiprināt pievienotās regulas publicēšanu Eiropas Savienības Oficiālajā Vēstnesī . Priekšlikums PADOMES REGULA (EK), ar ko groza pielikumu Regulā (EK) Nr. 2042/2000, ar kuru piemēro galīgo antidempinga maksājumu attiecībā uz Japānas izcelsmes televīzijas kameru sistēmu importu EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes 1995. gada 22.decembra Regulu (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis[1], („pamatregula”), ņemot vērā Komisijas iesniegto priekšlikumu, kas iesniegts pēc apspriedes ar padomdevēju komiteju, tā kā: A. IEPRIEKŠĒJĀS PROCEDŪRAS (1) Padome ar Regulu (EK) Nr. 1015/94[2] piemēroja galīgo antidempinga maksājumu Japānas izcelsmes televīzijas kameru sistēmu (TKS) importam. (2) Regulas Nr. 1015/94 1. panta 3. punkta e) apakšpunktā Padome jo īpaši atbrīvoja no antidempinga maksājuma piemērošanas jomas kameru sistēmas, kas uzskaitītas šīs regulas pielikumā („pielikums”), pārstāvot augsti profesionālas kameru sistēmas, kas tehniski atbilst produktu definīcijai saskaņā ar Regulas (EK) Nr. 1015/94 1. panta 2. punktu, bet ko nevar uzskatīt par televīzijas kameru sistēmām. (3) Padome 1995. gada oktobrī ar Regulu (EK) Nr. 2474/95[3] grozīja Padomes Regulu (EK) Nr. 1015/94 jo īpaši attiecībā uz līdzīga produkta un noteiktu profesionālo kameru sistēmu modeļu definīciju, kas tika atbrīvoti no galīgā antidempinga maksājuma. (4) Padome 1997. gada oktobrī ar Regulu (EK) Nr. 1952/97[4] grozīja galīgo antidempinga maksājuma likmes attiecībā uz divām iesaistītajām kompānijām, t.i. uz Sony Corporation un Ikegami Tsushinki Co. Ltd saskaņā ar pamatregulas 12. pantu. Bez tam Padome jo īpaši izslēdza atsevišķus jaunus profesionālo kameru sistēmu modeļus no antidempinga maksājuma piemērošanas jomas, tos pievienojot pielikumam. (5) Padome 1999. gada janvārī un 2000. gada janvārī ar Regulu (EK) Nr. 193/1999[5] un (EK) Nr. 176/2000[6] grozīja Regulu (EK) Nr. 1015/94, pielikumam pievienojot atsevišķus nākamos profesionālo kameru sistēmu modeļus, tādējādi izslēdzot tos no galīgā antidempinga maksājuma piemērošanas jomas. 2004. gada oktobrī Padome ar Regulu (EK) 1754/2004[7] grozīja Regulu (EK) Nr. 176/2000; (6) Padome 2000. gada septembrī ar Regulu (EK) Nr. 2042/2000[8] apstiprināja galīgos antidempinga maksājumus, ko piemēro ar Regulu (EK) Nr. 1015/94 (kas turpmāk tika grozīta) saskaņā ar pamatregulas 11. panta 2. punktu. (7) Padome 2001. gada janvārī un 2001. gada maijā ar Regulu (EK) Nr. 198/2001[9] un (EK) Nr. 951/2001[10] grozīja Regulu (EK) Nr. 2042/2000, Padomes Regulas (EK) Nr. 2042/2000 pielikumam pievienojot atsevišķus nākamos profesionālo kameru sistēmu modeļus, atbrīvojot tos no galīgā antidempinga maksājuma piemērošanas. (8) 2001. gada septembrī pēc starpposma pārskata saskaņā ar pamatregulas 11. panta 3. punktu Padome ar Regulu (EK) Nr. 1900/2001[11] apstiprināja galīgo antidempinga maksājumu līmeni, kas tika piemērots ar Padomes Regulu (EK) Nr. 2042/2000 TKS importam no ražotāja eksportētāja Hitachi Denshi Ltd.. (9) 2002. gada septembrī Padome ar Regulu (EK) Nr. 1696/2002[12] grozīja Regulu (EK) Nr. 2042/2000, Padomes Regulas (EK) Nr. 2042/2000 pielikumam pievienojot atsevišķus nākamos profesionālo kameru sistēmu modeļus, tādējādi atbrīvojot tos no galīgā antidempinga maksājuma piemērošanas. (10) Padome 2004. gada aprīlī ar Regulu (EK) Nr. 825/2004[13] grozīja Regulu (EK) Nr. 2042/2000, Padomes Regulas (EK) Nr. 2042/2000 pielikumam pievienojot atsevišķus nākamos profesionālo kameru sistēmu modeļus, tādējādi izslēdzot tos no galīgā antidempinga maksājuma piemērošanas. B. IZMEKLĒŠANA ATTIECĪBĀ UZ PROFESIONĀLO KAMERU SISTĒMU JAUNAJIEM MODEĻIEM 1. Procedūra (11) Divas Japānas ražotāji eksportētāji, t.i., Sony Corporation (Sony) un Victor Company of Japan Limited (JVC), informēja Komisiju, ka tie plāno ražot jaunus profesionālo kameru sistēmu modeļus un eksportēt tos Kopienas tirgū, kā arī pieprasīja, lai Komisija pievieno šos jaunos modeļus profesionālo kameru sistēmām, ieskaitot to piederumus, Padomes Regulas (EK) Nr. 2042/2000 pielikumam, tādējādi izslēdzot tos no antidempinga maksājuma piemērošanas jomas. (12) Komisija par to informēja attiecīgo Kopienas ražošanas nozari un uzsāka pārbaudi, lai noskaidrotu, vai uz attiecīgajiem ražojumiem attiecas antidempinga pasākumi un vai ir attiecīgi jāgroza Regulas (EK) Nr. 2042/2000 priekšrakstu daļa. 2. Modeļi, kas atrodas izmeklēšanā (13) Pieprasījumi par atbrīvojumu tika saņemti attiecībā uz šādiem kameru sistēmu modeļiem, kas iesniegti kopā ar atbilstošu tehnisko informāciju. (i) Sony: - Skatu meklētājs HDVF-C30W (ii) JVC: - kameras galva KY-F560E „Sony” skatu meklētājs tika stādīts priekšā kā modelis, ko var izmantot tikai ar videomagnetofoniem, kamerām, kas nav ietvertas Regulā (EK) Nr. 2042/2000. JVC modelis tika stādīts priekšā kā profesionālās kameras modelis, uz ko neattiecas spēkā esošie antidempinga maksājumi. 3. Izmeklēšanas rezultāti i) Skatu meklētājs HDVF-C30W (14) Attiecībā uz skatu meklētāju HDVF-C30W, tika atklāts, ka tas atbilst produkta aprakstam Padomes Regulas (EK) Nr. 2042/2000 pirmā panta otrā punkta b) apakšpunktu. Tomēr to var izmantot tikai ar kameras galviņām, kas nesakrīt ar produkta aprakstu tās pašas regulas 1. panta 2. punkta a) apakšpunktā. Jo īpaši jāpiemin, ka šo kameru galviņu skaņas signāla attiecība ir 54 dB, kamēr Padomes Regulas (EK) Nr. 2042/2000 aprakstā kamera galviņām ir nepieciešami “55 dB vai vairāk”. Tādējādi tika secināts, ka šis skatu meklētājs ir jāuzskata par profesionālu kameru sistēmu, kas atbilst definīcijai, kas minēta Padomes Regulas (EK) Nr. 2042/2000 1. panta 3. punkta e) apakšpunktam. Tādēļ šis skatu meklētājs ir jāatbrīvo no pašreizējām antidempinga nodevām un jāpievieno Padomes Regulas (EK) Nr. 2042/2000 pielikumam. (15) Saskaņā ar iedibināto Kopienas iestāžu praksi šis modelis ir jāatbrīvo no nodevas, kad Komisijas dienesti ir saņēmuši attiecīgo atbrīvošanas pieprasījumu. Tādējādi šāda viziera imports pēc 2003. gada 1. aprīļa ir jāatbrīvo no nodevas: Sony – Skatu meklētājs HDVF-C30W; ii) Kameras galva KY-F560E (16) Attiecībā uz kameras galvu KY-F560E tika atklāts, ka, lai gan šis modelis atbilst produkta aprakstam Padomes Regulas (EK) Nr. 2042/2000 1. panta 2. punkta a) apakšpunktā, šis modelis galvenokārt tiek izmantots tehniskos un medicīniskos nolūkos. Tādējādi tika secināts, ka šis modelis ir jāuzskata par profesionālu kameru sistēmu, kas atbilst tā definīcijai Padomes Regulas (EK) Nr. 2042/2000 1. panta 3. punkta e) apakšpunktā. Tādējādi tas ir jāatbrīvo no pašreizējām antidempinga nodevām un jāpievieno Padomes Regulas (EK) Nr. 2042/2000 pielikumam. (17) Saskaņā ar iedibināto Kopienas iestāžu praksi šis modelis ir jāatbrīvo no nodevas, Komisijas dienestiem saņemot attiecīgo atbrīvošanas pieprasījumu. Tādējādi turpmāk minētā kameras modeļa imports pēc 2004. gada 15. aprīļa ir jāatbrīvo no nodevas: JVC – Kameras galviņa KY-F560E. 4. Ieinteresēto pušu informācija un secinājumi (18) Komisija informēja Kopienas rūpniecības nozari un TKS eksportētājus par izmeklēšanas rezultātiem un sniedza tiem iespēju iesniegt savus atzinumus. Neviena no iesaistītajām pusēm necēla iebildumus pret Komisijas izmeklēšanas rezultātiem. (19) Pamatojoties uz iepriekš minēto, Regula (EK) Nr. 2042/2000 ir attiecīgi jāgroza, IR PIEŅĒMUSI ŠO REGULU. 1. pants Padomes Regulas (EK) Nr. 2042/2000 pielikumu aizstāj ar šai regulai pievienoto pielikumu. 2. pants 1. Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī . 2. Šī regula tiek piemērota šādu modeļu importam, ko ražo un eksportē uz Kopienu šādi eksportējošie ražotāji: (a) Sony Corporation ( Sony ) no 2003. gada 1. aprīļa: - Skatu meklētājs HDVF-C30W (b) Victor Company of Japan Limited ( JVC ) no 2004. gada 15. aprīļa: - Kameras galva KY-F560E Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā – priekšsēdētājs PIELIKUMS Profesionālo kameru sistēmas, kas netiek kvalificētas kā televīzijas kameras sistēmas (apraides kameru sistēmas), kas ir atbrīvotas no maksājumiem +++++ TABLE +++++ [1] OV L 56, 06.03.1996., 1. lpp. Regulā jaunākie grozījumi izdarīti ar Regulu (EK) Nr. 461/2004 (OV L 77, 13.03.2004., 12. lpp.). [2] OV L 111, 30.04.1994., 106. lpp. Regulā jaunākie grozījumi izdarīti ar Padomes Regulu (EK) Nr. 176/2000 (OV L 22, 27.01.2000., 29. lpp.). [3] OV L 255, 25.10.1995., 11. lpp. [4] OV L 276, 09.10.1997., 20. lpp. [5] OV L 22, 29.01.1999., 10. lpp. [6] OV L 22, 27.01.2000., 29. lpp. [7] OV L 313, 12.10.2004., 1. lpp. [8] OV L 244, 29.09.2000., 38. lpp. Regulā jaunākie grozījumi izdarīti ar Regulu (EK) Nr. 825/2004 (OV L 127, 29.04.2004., 12. lpp.). [9] OV L 30, 01.02.2001., 1. lpp. [10] OV L 134, 17.05.2001., 18. lpp. [11] OV L 261, 29.09.2001., 3. lpp. [12] OV L 259, 27.09.2002., 1. lpp. [13] OV L 127, 29.04.2004., 12. lpp.